Martir

Ada seberapa agama yang menyanjung seseorang yang mati terkorban atau akibat penindasan ditanggung kerana enggan melepaskan malah menegakkan kepercayaan atau anutan "disaksi" sendiri.

## Mati bersaksi kepada agama
### Kristian

Dalam agama Kristian, seseorang yang mati bersaksi (bahasa Yunani: μάρτυς *martys*, bahasa Latin: *testis*) ialah seseorang yang membuat pengakuan tentang Kitab Injil atau secara amnya firman Tuhan baik secara lisan mahupun bertulis. Seorang saksi Kristian tetap saksi kitab tanpa mengenal nasibnya. Penungkapan mati bersaksi ini mula dalam Wasiat Baru Alkitab Kristian (Injil) dalam lingkungan sekular. Walau bagaimanapun; nasib orang yang menganut agama ini pada awal perkembangannya yang sebahagian mereka ditindas atau dihukum mati kerana pengakuan mereka memberikan konotasi kuat malah beribarat kepada tokoh utama mereka iaitu Yesus yang dikatakan "martir terulung" dihukum atas salib; maka apabila berdepan dengan maut, saksi-saksi itu mencontohi Yesus dalam kerelaan mereka menggadaikan nyawa demi menegakkan pegangan mereka.

Jadual yang berikut menunjukkan ciri-ciri am yang terdapat pada stereotaip martir.

Pemahaman Yesus sebagai martir semakin mendapat perhatian akhir-akhir ini. Kupasan terhadap naratif-naratif keghairahan dalam kitab Injil telah membuat ramai ilmuwan membuat kesimpulan bahawa naratif-naratif itu merupakan kisah-kisah martir dari segi genre dan gaya. Sesetengah ilmuwan itu juga membuat kesimpulan bahawa Paulus memahami kemangkatan Yesus sebagai kemartiran. Berdasarkan kesimpulan-kesimpulan sedemikian, ada yang berhujah bahawa penganut Kristian pada abad-abad terawalnya pasti menganggap peristiwa penyaliban Yesus sebagai kemartiran.

Mengikut konteks sejarah gereja, dari masa ke semasa penindasan penganut Kristian terawal di Empayar Rom, adalah semakin diterima bahawa martir ialah seseorang yang dibunuh kerana berpegang teguh pada sesuatu kepercayaan agama sambil *menyedari* bahawa ini hampir pasti akan mengundang ajal dengan cepat (biarpun tanpa sengaja mencari maut). Takrifan *martir* ini tidak terhad kepada agama Kristian. Saksi Kristian pertama yang dibunuh kerana pengakuannya ialah Stephanos yang namanya bererti "mahkota", oleh itu mereka yang mati bersaksi juga dikatakan "dimahkotakan."

### Islam

Seorang yang mati bersaksi menegakkan tiang-tiang agama Islam dikatakan seorang yang *[[syahid]]* ( terbitan kata kerja  *syahida* "memperakui"). Istilah *syahid* terdapat dalam al-Qur'an dalam pelbagai konteks, termasuk menyaksi kewajaran, menyaksi urus niaga kewangan dan dibunuh, walaupun akibat kemalangan asalkan tidak berlaku dengan niat untuk berdosa, maka mereka dianggap sebagai saksi kepada peristiwa-peristiwa duniawi sewaktu hidup walaupun tidak terlibat lagi (Surah Ali 'Imran, ayat 140). Istilah ini juga terdapat dengan pelbagai erti ini dalam *[[hadis]]*, iaitu sabda Nabi Muhammad

### Hindu
Biarpun agama Hindu memupuk nilai *[[ahimsa]]* (tanpa keganasan), namun juga terdapat konsep kewajaran (*[[dharma]]*), yang mana keganasan diambil sebagai jalan penyelesaian setelah semua cara lain tidak berhasil. Contoh-contohnya terdapat dalam pustaka Mahabharata, yang mengisahkan para Pandava yang baru menghabiskan hukuman buang negeri dihalang daripada mengambil balik bahagian-bahagian negara mereka oleh sepupu mereka, Duruyodhana; setelah rundingan damai oleh Krishna, Vidura dan Sanjaya tidak berhasil. Sewaktu peperangan besar yang tercetus, Arjuna pun dibebani oleh keraguan, seperti ikatan, kepiluan, ketakutan dan sebagainya. Oleh itu, Krishna memesan Arjuna akan cara untuk menjalankan tugasnya sebagai pahlawan yang salih dan berjuang.

## Mati bersaksi kepada perjuangan selain agama

### Kebudayaan Cina
Kemartiran dipupuk secara meluas oleh Tongmenghui, maka dalam parti Kuomintang di negara China moden, para pejuang revolusi yang terkorban kerana berjuang menentang dinasti Qing dalam Revolusi 1911 dan melanjutkan perjuangan revolusi sepanjang zaman Republik China, turut diiktiraf sebagai martir.

### Kesatuan Sekerja
Di Dorset, England pada abad ke-19, wujudnya sekumpulan buruh pertanian **[[Tolpuddle Martyrs]]** yang ditahan dan dihukum kerana mengangkat sumpah rahsia sebagai ahli-ahli *Friendly Society of Agricultural Labourers* (Persatuan Sahabat Pekerja Pertanian). Peraturan-peraturan persatuan menunjukkan bahawa ia terang-terangan distrukturkan sebagai persatuan sahabat yang bertujuan menawarkan khidmat insurans, pencen, simpanan atau perbankan usahasama; maka ia beroperasi sebagai persatuan faedah bersama khusus perdagangan. Akan tetapi, persatuan-persatuan sahabat ketika itu kuat dengan anasir-anasir yang kini membentuk peranan utama kesatuan sekerja, dan isu wang upah diketengahkan. Para Tolpuddle Martyrs dihukum buang negeri ke Australia. 

## Rujukan